CELEX: 32005D0403
Language: sk
Date: 2005-05-25 00:00:00
Title: 2005/403/ES: Rozhodnutie Komisie z 25. mája 2005, ktorým sa pre niektoré stavebné výrobky ustanovujú triedy vlastností striech a strešných krytín pri požiari zvonka v zmysle smernice Rady 89/106/EHS [oznámené pod číslom K(2005) 1501]  (Text s významom pre EHP)

28.5.2005   
            
            
               SK
            
            
               Úradný vestník Európskej únie
            
            
               L 135/37
            
         ROZHODNUTIE KOMISIE
   z 25. mája 2005,
   ktorým sa pre niektoré stavebné výrobky ustanovujú triedy vlastností striech a strešných krytín pri požiari zvonka v zmysle smernice Rady 89/106/EHS
   [oznámené pod číslom K(2005) 1501]
   (Text s významom pre EHP)
   (2005/403/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátoch vzťahujúcich sa na stavebné výrobky (1), a najmä na jej článok 20 ods. 2,
   keďže:
   
               (1)
            
            
               Smernica 89/106/EHS predpokladá, že z dôvodu zohľadnenia rôznych úrovní ochrany stavebných prác na vnútroštátnej, regionálnej alebo miestnej úrovni môže byť potrebné vytvoriť v interpretačných dokumentoch triedy, ktoré korešpondujú s vlastnosťami výrobkov, a to pokiaľ ide o každú základnú požiadavku. Tieto dokumenty boli uverejnené ako „Oznámenie Komisie k interpretačným dokumentom smernice Rady 89/106/EHS (2)“.
            
         
               (2)
            
            
               Pokiaľ ide o základnú bezpečnostnú požiadavku v prípade požiaru, interpretačný dokument č. 2 uvádza celý rad vzájomne súvisiacich opatrení, ktoré spoločne vymedzujú stratégiu požiarnej bezpečnosti, ktorá sa má rôznymi spôsobmi rozpracovať v členských štátoch.
            
         
               (3)
            
            
               Interpretačný dokument č. 2 stanovuje požiadavky na stavebné výrobky pre strechy vystavené vonkajšiemu požiaru.
            
         
               (4)
            
            
               Na základe zosúladeného riešenia bol rozhodnutím Komisie 2001/671/ES z 21. augusta 2001, ktorým sa vykonáva smernica Rady 89/106/EHS, pokiaľ ide o klasifikáciu vlastností striech a strešných krytín pri požiari zvonka (3), prijatý systém tried.
            
         
               (5)
            
            
               V prípade určitých strešných oceľových plechov s plastizolovou úpravou je potrebné použiť klasifikáciu ustanovenú v rozhodnutí 2001/671/ES.
            
         
               (6)
            
            
               Vlastnosti mnohých stavebných výrobkov a/alebo materiálov pri požiari zvonka v zmysle klasifikácie, ktorú ustanovuje rozhodnutie 2001/671/ES, sú natoľko preverené a dobre známe tvorcom požiarnych smerníc v členských štátoch, že sa nevyžadujú skúšky tejto ich konkrétnej výkonnostnej vlastnosti.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre výstavbu,
            
         PRIJALA TOTO ROZHODNUTIE:
   Článok 1
   Stavebné výrobky a/alebo materiály, ktoré vyhovujú všetkým požiadavkám na vlastnosti striech „pri požiari zvonka“ bez toho, aby bolo potrebné testovanie, sú stanovené v prílohe.
   Článok 2
   Osobitné triedy, ktoré sa majú uplatňovať na rôzne stavebné výrobky a/alebo materiály v zmysle klasifikácie vlastností striech pri požiari zvonka schválenej rozhodnutím 2001/671/ES, sú stanovené v prílohe k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 25. mája 2005
      
         
            Za Komisiu
         
         Günter VERHEUGEN
         
            podpredseda
         
      
   
   
      (1)  Ú. v. ES L 40, 11.2.1989, s. 12. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES C 62, 28.2.1994, s. 1.
   
      (3)  Ú. v. ES L 235, 4.9.2001, s. 20.
   
      PRÍLOHA
      Tabuľky stanovené v tejto prílohe uvádzajú zoznam stavebných výrobkov a/alebo materiálov, ktoré spĺňajú všetky požiadavky na vlastnosti striech pri požiari zvonka bez toho, aby bolo potrebné testovanie.
      Tabuľka
      Triedy vlastností strešných oceľových plechov s plastizolovou úpravou pri požiari zvonka
      
                  Výrobok
               
               
                  Trieda (1)
                  
               
            
                  
                     Strešné oceľové plechy s plastizolovou úpravou podľa uvedeného opisu a ak sú začlenené do jednovrstvového systému alebo zmontovaného strešného systému podľa ich použitia ako sa uvádza nižšie
               
               
                  BSTRECHA (t1)
                  BSTRECHA (t2)
                  BSTRECHA (t3)
               
            
                  
                     Strešné plechy zodpovedajú EN 14782 a EN 14783 a zahŕňajú profilované oceľové plechy, ploché oceľové plechy alebo panely z kovových pásov s galvanickou povrchovou úpravou alebo úpravou zo zliatiny s podielom zinku a hliníka, s hrúbkou kovu ≥ 0,40 mm s vonkajšou organickou vrstvou (z vonkajšej strany) a prípadne organickou vrstvou z opačnej (vnútornej) strany. Vonkajšia vrstva vznikla použitím plastizolovej farby nanášanej v tekutom stave s nominálnou hrúbkou 0,200 mm, spaľným teplom maximálne 8,0 MJ/m2 a sušinou maximálne 330 g/m2. Opačná strana organickej vrstvy (ak vôbec je použitá) má hodnotu spaľného tepla nie väčšiu ako 4,0 MJ/m2 a sušina tvorí maximálne 200 g/m2.
                  
                     Jednovrstvový strešný systém sa skladá z jednej vrstvy neizolovanej strešnej krytiny na nosnej konštrukcii (spojité alebo samostatné podporné tyče) s hodnotou na základe klasifikácie v prípade požiaru A2-s1, d0 alebo lepšou.
                  
                     Zmontovaný strešný systém je systém, v ktorom strešné oceľové plechy s plastizolovou úpravou tvoria v zostavovanom celku vonkajšiu vrstvu, pričom nosná konštrukcia má podľa klasifikácie pre prípad požiaru hodnotu A2-s1, d0 alebo lepšiu a priamo pod oceľovými plechmi s plastizolovou úpravou je izolačná vrstva, ktorej hodnota podľa klasifikácie pre prípad požiaru je A2-s1, d0 alebo lepšia. Izolácia musí byť urobená z režnej minerálnej vlny podľa EN 13162, zo skleného vlákna minimálnej hustoty 10 kg/m3 (maximálny nominálny obsah živice má tvoriť 5 % hmotnosti) s hrúbkou ≥ 80 mm, alebo z minerálnej vlny minimálnej hustoty 25 kg/m3 (maximálny nominálny obsah živice má tvoriť 3,5 % hmotnosti) s hrúbkou ≥ 80 mm.
                  
                     Spoje. Pokiaľ ide o horné plášte, mali by byť nasledujúce:
                  
                              —
                           
                           
                              Trapézové profilované strechy – bočné prekrytie, ktoré umožňuje prekryť aspoň jedno rebro a koncový presah má byť minimálne 100 mm.
                           
                        
                              —
                           
                           
                              Vlnité plechy – bočné prekrytie, ktoré umožňuje prekryť aspoň 1,5 zvlnenia a koncový presah minimálne 100 mm.
                           
                        
                              —
                           
                           
                              Ploché plechy/panely – bočné prekrytie a koncový presah má byť minimálne 100 mm.
                           
                        
                              —
                           
                           
                              Systémy s vystupujúcimi švami – spoje bočného prekrytia majú pozostávať z vertikálne prekrytých alebo uzatvorených švov, ktoré zabezpečujú súvislé tesné spojenie medzi plechmi a ktoré sú vodotesné, pričom v prípade potreby budú mať spoje koncového presahu minimálne 100 mm.
                           
                        
                     Tmel musí byť buď butyl-kaučukový alebo z podobného materiálu s nominálnou hustotou 1 500–1 700 kg/m3, aplikovaný ako súvislý lem na prekrytej ploche spoja približnej dĺžky 45 g/m.
                  
                     Upevnenie Strešné plechy sú k nosnej konštrukcii pripevnené kovovým mechanickým upevnením, ktoré je schopné poskytnúť strešnej konštrukcii štrukturálnu stabilitu spolu s ďalšími kovovými mechanickými upevneniami, ktoré sa použijú na súvislé tesné spojenie plechov a vodotesných spojov.
               
            
         (1)  Trieda vlastností striech pri požiari zvonka v zmysle tabuľky obsiahnutej v prílohe k rozhodnutiu 2001/671/ES.